กนก รัตน์วงศ์สกุล
กนก รัตน์วงศ์สกุล เป็นผู้ช่วยกรรมการผู้จัดการ บริษัท กาแล็กซี่ มัลติมีเดีย คอร์ปอเรชั่น จำกัด มีชื่อเสียงจากการเป็นผู้ประกาศข่าว ทางสถานีโทรทัศน์หลายแห่ง ตั้งแต่เอ็นบีที 2 เอชดี,ช่อง 7 HD,ช่อง 9 เอ็มคอตเอชดี,เนชั่นทีวี,ททบ.5 เอชดี,ท็อปนิวส์ และ เจเคเอ็น 18 จนถึงช่องในปัจจุบัน

ประวัติ 
เกิดเมื่อวันที่ 4 พฤศจิกายน พ.ศ. 2506 (นามสกุลเดิม แซ่ตั้ง) ในครอบครัวคนไทยเชื้อสายจีน ฐานะยากจนมาก ที่ย่านยศเส หลังวัดเทพศิรินทร์ เรียนชั้นประถมต้นที่โรงเรียนสตรีศรีบำรุง อยู่เชิงสะพานกษัตริย์ศึก ย้ายมาเรียน ป.3 ที่โรงเรียนวัดพระพิเรนทร์ ย่านวรจักร ในปี พ.ศ. 2516 เพราะบ้านเก่าที่ยศเสถูกไล่ที่ จบ มศ.3 จาก โรงเรียนวัดราชโอรส เรียนต่อ มศ.4 ที่ โรงเรียนวัดรางบัว เขตภาษีเจริญ โดยเป็นนักเรียน มศ.5 รุ่นสุดท้าย จบการศึกษาจากคณะวารสารศาสตร์และสื่อสารมวลชน วิชาเอกหนังสือพิมพ์ มหาวิทยาลัยธรรมศาสตร์ ในยุคที่มี รศ.ดร.เสรี วงษ์มณฑา เป็นคณบดี พ.ศ. 2526 - 2529 ก่อนมาทำงานโทรทัศน์เคยเป็นผู้จัดรายการวิทยุมาก่อน เป็นดีเจฟรีแลนซ์ในหลายคลื่นและหลายปี จนมาสมัครสอบอ่านข่าวภาคค่ำที่ช่อง 11 พร้อมกับก้าวเข้ามาจัดรายการวิทยุคุยข่าว Nation News Talk กับสุทธิชัย หยุ่น ก่อนจัดรายการโทรทัศน์ประเภทคุยข่าว เป็นรายการแรกชื่อ เก็บตกจากเนชั่น, ก๊วนกวนข่าว ทางช่องเนชั่นทีวี จนถึง คุยคุ้ยข่าว ทางโมเดิร์นไนน์ทีวี และรายการทางช่อง 7 สี เช่น จมูกมด ในช่วงคุยข่าว และ มหานคร

ปัจจุบันดำเนินรายการ เช้าข่าวเข้ม, เล่าข่าวข้น, ลายกนก ยกสยาม ทางช่องเจเคเอ็น 18 บาย ท็อปนิวส์ และเป็นคอลัมน์นิสต์ อยู่นิตยสารลิปส์

กนกและนางลักขณายังเป็นผู้ถือหุ้นใน บริษัท ท็อปนิวส์ ดิจิทัล มีเดีย จำกัด

ผลงานข่าวและพิธีกรข่าว

ผลงานข่าวในปัจจุบัน 
 ผู้ประกาศข่าวรายการ เช้าข่าวเข้ม คู่กับ ธีระ ธัญไพบูลย์ วันจันทร์ - วันศุกร์ เวลา 08:10 - 10:00 น. ทางช่องเจเคเอ็น 18 
 ผู้ประกาศข่าวรายการ เล่าข่าวข้น คู่กับ ธีระ ธัญไพบูลย์ วันจันทร์ - วันศุกร์ เวลา 20:15 - 22:10 น. ทางช่องเจเคเอ็น 18
 พิธีกรรายการ ณ ครับ คู่กับ ธีระ ธัญไพบูลย์ และ สันติสุข มะโรงศรี วันอาทิตย์ (สัปดาห์เว้นสัปดาห์) 10:55 - 11:50 น. ทางช่องเจเคเอ็น 18
 พิธีกรรายการ เสน่ห์ไทย คู่กับ ธีระ ธัญไพบูลย์ และ สันติสุข มะโรงศรี วันอาทิตย์ (สัปดาห์เว้นสัปดาห์) 10:55 - 11:50 น. ทางช่องเจเคเอ็น 18
 พิธีกรรายการ ลายกนกยกสยาม คู่กับ อุบลรัตน์ เถาว์น้อย, รุ่งราตรี สุหงษา และ นิธิตรา เชาว์พยัคฆ์ วันอาทิตย์ เวลา 20:10 - 21:10 น. ทางช่องเจเคเอ็น 18

ผลงานข่าวในอดีต 
 ผู้ประกาศข่าวทางช่องเอ็นบีที 2 เอชดี
 ผู้ประกาศข่าวรายการ ก๊วนกวนข่าว ทางช่องเนชั่นทีวี
 ผู้ประกาศข่าวรายการ เนชั่น ทันสถานการณ์ ทางช่องเนชั่นทีวี
 ผู้ประกาศข่าวรายการ คุยคุ้ยข่าว ทางช่อง 9 เอ็มคอตเอชดี ในนามสำนักข่าวไทย
 พิธีกรรายการ มหานคร ทางช่อง 7 HD
 พิธีกรรายการ จมูกมด ทางช่อง 7 HD
 ผู้ประกาศข่าวรายการ คอข่าว ทางช่อง 7 HD
 ผู้ประกาศข่าวรายการ เช้าข่าวข้น คนข่าวเช้า ทางช่อง 9 เอ็มคอตเอชดี ในนามสำนักข่าวไทย
 ผู้ประกาศข่าวรายการ ข่าวข้นคนข่าว ทางช่อง 9 เอ็มคอตเอชดี ในนามสำนักข่าวไทย
 พิธีกรรายการ ยิ่งถก กนกซัก ทางช่อง 9 เอ็มคอตเอชดี ในนามไนน์เอ็นเตอร์เทน
 ผู้ประกาศข่าวรายการ เก็บตกจากเนชั่น ทางช่องเนชั่นทีวี
 พิธีกรรายการ Talkative ทางช่องเนชั่นทีวี
 พิธีกรรายการ เล่าให้รู้เรื่อง ทางช่องเนชั่นทีวี
 ผู้ประกาศข่าวรายการ เนชั่น คนข่าวเข้ม ทางช่องเนชั่นทีวี
 ผู้ประกาศข่าวรายการ เนชั่น ข่าวข้นกีฬาเข้ม ทางช่องเนชั่นทีวี
 ผู้ประกาศข่าวรายการ ข่าวข้นคนเนชั่น ทางช่องเนชั่นทีวี
 พิธีกรรายการ ข่าวมีระดับ Nation Top News ทางช่องเนชั่นทีวี
 พิธีกรรายการ Line กนก ทางช่องเนชั่นทีวี
 ผู้ประกาศข่าวรายการ ช่อง 5 เล่าข่าวข้น ทางช่องททบ.5 เอชดี

หนังสือเล่ม 
 ชีวิตรื่นรมย์
 กนกบาทเดียว 
 กนกยามเย็น 
 กนก กด Like 
 Talkative ทอล์คกะถีบ
 กนกตกข่าว 
 ป๊อปปูล่าร์ 
 Line กนก 
 ทอล์ควาไรตี้
 คอลัมนิสต์ ขอพูดด้วยคน นิตยสารลิปส์

แหล่งข้อมูลอื่น 
 เว็บบล็อกส่วนตัว
 

บุคคลจากกรุงเทพมหานคร
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
พุทธศาสนิกชนชาวไทย
ชาวไทยเชื้อสายแต้จิ๋ว
เครือเนชั่น
พิธีกรชาวไทย
ผู้ประกาศข่าวช่อง 5
ผู้ประกาศข่าวช่อง 7
ผู้ประกาศข่าวช่อง 9-โมเดิร์นไนน์ทีวี
ผู้ประกาศข่าวช่อง 11-เอ็นบีที-สทท.
ผู้ประกาศข่าวเนชั่นทีวี
ผู้ประกาศข่าวช่องท็อปนิวส์
นักจัดรายการวิทยุชาวไทย
ดีเจชาวไทย
นักเขียนชาวไทย
ยูทูบเบอร์ชาวไทย
นักสื่อสารมวลชนที่เป็นแนวร่วมกปปส.‎